{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu Nacionalnog programa prevencije ovisnosti za djecu i mlade u odgojno-obrazovnom sustavu, te djecu i mlade u sustavu socijalne skrbi za razdoblje od 2015. do 2017. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Branka Jurčević Zidar","NACRT NACIONALNOG PROGRAMA PREVENCIJE OVISNOSTI ZA DJECU I MLADE U ODGOJNO - OBRAZOVNOM SUSTAVU, TE DJECU I MLADE U SUSTAVU SOCIJALNE SKRBI ZA RAZDOBLJE OD 2015. DO 2017. GODINE","Komentari uz poglavlje o Analizi stanja:\n1.Prema podacima Državnog zavoda za statistiku2, djeca u dobi od 0-14 godina (624,1?- nije jasno što ovaj broj predstavlja) čine 14,7%, a mladi u dobi od 15 do 29 godina (243,6 ?) 18% ukupnog stanovništva Republike Hrvatske. \n2. Kao i prijašnjih godina, gotovo polovica (46,2%) liječenih živi s roditeljima što je manje u odnosu prema prethodnom izvještajnom razdoblju kada je s roditeljima živjelo 45,0%.??46,2 % nije manje od 45% \n3.Među liječenim osobama, kao i prijašnjih godina, najveći broj liječenih (5.015) osoba, odnosno 64,2% ima završenu srednju školu. Završenu osnovnu školu ima gotovo četvrtina liječenih osoba - 953 ili 12,2%(12,2 % nije četvrtina? ?? ili nije jasno od kojeg se broja taj postotak računao), dok 116 osoba ili 1,5% njih nema ni završenu osnovnu školu. \n4. Među liječenim osobama u odnosu prema 2013. Nešto se povećao udio osoba koje imaju stalni radni odnos  i  njih je ukupno 1.544 ili 19,8%. Više od polovice liječenih osoba (51,2%) je nezaposleno ili ekonomski ????? nedorečeno– 3998 osoba. \n5. ESPAD istraživanje provedeno je u Hrvatskoj 1995., 2003., 2007., 2011. i 2014.???? – (komentar 2014. g. ESPAD nije proveden, trebao je biti proveden 2015.g. ????)godine. \n6. U tekstu postotak negdje piše riječima, a negdje znakom %, mislim da bi sve trebalo biti ujednačeno. npr. Prema podacima ESPAD-ovog istraživanja za 2011. godinu, u posljednjih 12 mjeseci barem je jednom pilo alkohol 85posto (zašto nije sve ujednačeno u tekstu i ne piše svugdje znak za postotak, a ne riječju „posto“?) mladih, dok se barem jednom u posljednjih 12 mjeseci opilo 42 posto mladih...\nKomentar uz NAČELA I ORGANIZACIJA PROVEDBE PREVENTIVNIH PROGRAMA:\n1.Preventivni programi u obiteljskom okruženju trebaju se usmjeriti afirmaciji pozitivnog roditeljstva (sukladno Preporuci Rec (2006) 19 Odbora ministara državama članicama o politici potpore pozitivnom roditeljstvu ( Recommendation Rec (2006) 19 of the Committee of Ministers to member states on policy to support positive parenting i Pojašnjavajućem izvješću uz Preporuku- kakvo je to pojašnjavajuće izvješće? )....\n2. Preventivni programi za mlađe i starije srednjoškolce i studente trebaju povećati znanje i socijalnu kompetenciju za usvajanje i razvijanje komunikacijskih vještina, izgradnju i održavanje kvalitetnih vršnjačkih odnosa, odnosa s vršnjacima(- nepotrebno ponavljati), samoučinkovitosti, vještine za odupiranje konzumiranju droga te pojačavanje anti-droga stavova i osnaživanje osobnih prednosti za neuzimanje droga.","Prihvaćen","Komentari prihvaćeni, izuzev u dijelu koji se odnosi na naziv dokumenta \"Pojašnjavajuće izvješće za Preporuku 19 (2006) Odbora ministara državama članicama Vijeća Europe o politici podrške pozitivnom roditeljstvu\" (Izvor: Dijete i društvo, 10 (1/2), str.  471 – 488), budući da se radi o prihvaćenom prijevodu naziva dokumenta sa engleskog jezika."]
[2,"Željko Ključević","NACRT NACIONALNOG PROGRAMA PREVENCIJE OVISNOSTI ZA DJECU I MLADE U ODGOJNO - OBRAZOVNOM SUSTAVU, TE DJECU I MLADE U SUSTAVU SOCIJALNE SKRBI ZA RAZDOBLJE OD 2015. DO 2017. GODINE","ESPAD u RH 2014g. nije proveden!","Prihvaćen","Komentar prihvaćen"]
[3,"Željko Ključević","NACRT NACIONALNOG PROGRAMA PREVENCIJE OVISNOSTI ZA DJECU I MLADE U ODGOJNO - OBRAZOVNOM SUSTAVU, TE DJECU I MLADE U SUSTAVU SOCIJALNE SKRBI ZA RAZDOBLJE OD 2015. DO 2017. GODINE,\nSTANDARDI UČINKOVITIH PREVENTIVNIH PROGRAMA","Koja su to istraživanja, kada , tko i gdje ih je proveo?","Primljeno na znanje","Informacije o istraživanjima i referencama dostupne su na internet stranici Europskog centra za praćenje droga i ovisnosti o drogama http://www.emcdda.europa.eu/best-practice/prevention/school-children ."]
[4,"Željko Ključević","STANDARDI UČINKOVITIH PREVENTIVNIH PROGRAMA,\nOrganizacija i struktura programa prevencije ovisnosti u Republici Hrvatskoj","koristiti izraze : univerzalna, selektivna, indicirana","Prihvaćen","Komentar prihvaćen."]
[5,"Željko Ključević","STANDARDI UČINKOVITIH PREVENTIVNIH PROGRAMA,\nCILJEVI NACIONALNOG PROGRAMA","glavni cilj je preopćenit, smatram da se prvenstveno mora zaustaviti trend povećanja uočen kroz ESPAD","Primljeno na znanje","Cilj i aktivnosti Nacionalnog programa prevencije ovisnosti utemeljeni su na Nacionalnoj strategiji suzbijanja zlouporabe droga (2012.-2017.) i Nacionalnom akcijskom planu suzbijanja zlouporabe droga u Republici Hrvatskoj za razdoblje od 2015.-2017., te su isti usuglašeni sa mjerodavnim tijelima koji su nositelji aktivnosti."]
[6,"Željko Ključević","PROGRAM PREVENCIJE OVISNOSTI ZA DJECU ŠKOLSKE DOBI,\nAnaliza stanja – osnovno i srednjoškolsko obrazovanje","provodi se veliki broj nacionalnih programa, a pitanje svih pitanja je učinkovitost? Sva ova problematika / simptomi/ imaju isto mjesto nastanka u ljudskoj psihi. Stoga držim kako bi jedan univerzalan dobro osmišljen, suvremen za djecu 21 stoljeća, prihvatljiv ciljnoj skupini imao mnogo više smisla i učinkovitosti!","Primljeno na znanje","- Aktivnosti Ureda za suzbijanje zlouporabe droga, još od 2012. usmjerene su na unaprjeđenje učinkovitosti i kvalitete preventivnih programa koji se provode u području suzbijanja zlouporabe droga, sukladno čemu su i kreirani tzv. EDDRA kriteriji, te se prema EU standardima kvalitete dodjeljuju financijska sredstva iz državnog proračuna namijenjena u ovu svrhu. Također, svaki školski preventivni program treba imati suglasnost Agencije za odgoj i obrazovanje odnosno Ministarstva znanosti, obrazovanja i sporta za ulazak u škole, čime se dodatno osigurava kvaliteta programa, a ujedno je i jedan od ciljeva ovog Nacionalnog programa osnaživanje kvalitete i učinkovitosti postojećih projekata.\n- U slučaju da postoji inicijativa za izradom ili već postojeći prijedlog jednog univerzalnog programa koji bi obuhvatio i osigurao provedbu mjera iz svih strategija čije provedba mjera i aktivnosti se predviđa u okviru školskog sustava, potrebno je isti dostaviti mjerodavnim tijelima državne uprave."]